Dóm v Modene

Dóm v Modene alebo Katedrála v Modene je jedna z najvýznamnejších románskych stavieb v Európe a súčasť Svetového dedičstva v talianskom meste Modena. Dejiny Práce na katedrále začali v roku 1099, pod vedením staviteľa Lanfranca, na mieste hrobu sv. Geminiana, modenského patróna. Na tomto mieste stáli v minulosti už dva kostoly, ktoré boli zničené. Sväté ostatky sú uchovávané v katedrálnej krypte. Architektúra Katedrála bola vyzdobená Anselmom da Campione a jeho nasledovníkmi. Majestátne rozetové okno vytvoril Anselmo, dva levy podopierajúce vstupné stĺpy sú antické, pravdepodobne nájdené pri kopaní základov. Fasáda Fasádu dekorujú reliéfy od Wiligelma, súčasníka Lafranca; zahŕňajú portréty prorokov a patriarchov, a zobrazenie biblických príbehov. Postranné vchody Porta Regia a Porta dei Principi zdobia reliéfy zobrazujúce epizódy zo života sv. Geminiana. Severným vchodom je Porta della Pescheria s reliéfmi inšpirovanými ročnými dobami kráľom Artušom. Interiér Katedrála je trojloďová. Medzi centrálnou loďou a kryptou je mramorové hradenie od Anselma da Campione zobrazujúce Oplakávanie Krista. Kazateľnica od Arriga da Campione je zdobená malými terakotovými soškami. Nápadný je tiež drevený krucifix zo 14. storočia. Katedrála uchováva aj dva betlehemy od významných modenských majstrov: Antonia Begarelliho z roku 1527 a, v krypte, Guida Mazzoniho z roku 1480, známy ako Madonna della Pappa. Od roku 1997 je katedrála zapísaná na zozname Svetového dedičstva UNESCO. Iné projekty Commons ponúka multimediálne súbory na tému Dóm v Modene Externé odkazy Oficiálna stránka Archivované 2011-12-21 na Wayback Machine Stredoveká architektúra Stránka UNESCO Zdroj Tento článok je čiastočný alebo úplný preklad článku Katedrála v Modeně na českej Wikipédii.